পবিত্র কোরআনের বহু আয়াতে যে বিষয়টি মহান আল্লাহতায়ালা বার বার উল্লেখ করেছেন তা হলো, পরীক্ষা না দিয়ে পরকালে মুক্তির সম্ভাবনা নাই। মু’মিনের জীবনে সে মূল পরীক্ষাটি হয় “ন্যায়ের প্রতিষ্ঠা ও অন্যায়ের প্রতিরোধ” এর কাজে আত্মবিণিয়োগ ও আত্মত্যাগের মধ্য দিয়ে। ঈমানের দাবীতে কে সাচ্চা এবং কে ভন্ড –সেটি দেখার জন্যই তিনি প্রতিটি ঈমানদারদেরকে সশস্ত্র শয়তানী শক্তির মুখোমুখি হাজির করেন। মুখে কালেমা পাঠ, নামায আদায়, রোযা ও হজ পালনে সে পরীক্ষা হয় না। কাফের অধ্যুষিত দেশেও সেগুলির পালন সম্ভব। এ পার্থিব জীবনের পুরা মেয়াদটাই হলো মু’মিনের পরীক্ষাকালীন সময়। পরীক্ষার পরই আসে প্রমোশন। সফল মু’মিনের জীবনে সে অচিন্তনীয় প্রমোশনটি আসে জান্নাতপ্রাপ্তির মধ্যে দিয়ে। এজীবনে কোন কিছুই এমনিতে জুটে না, মূল্য পরিশোধ করতে হয় এমনকি অতি ক্ষুদ্র বস্তুর জন্যও। তেমনি জান্নাতের জন্যও। নবীজী (সাঃ) ও তাঁর সাহাবাদেরও সে মূল্য পরিশোধ করতে হয়েছে। সে মূল্যটি পরিশোধ করতে হয় জীবন-ভর আল্লাহর প্রতিটি হুকুম পালনের মধ্য দিয়ে। অর্থ, শ্রম, মেধা, সময় ও রক্তদানের মধ্য দিয়ে। আল্লাহতায়ালার যেকোন একটি হুকুমের বিরুদ্ধে বিদ্রোহ বা অবাধ্যতা পরীক্ষা-পাশের সম্ভাবনা ধুলিস্যাৎ করে দেয়। মহান আল্লাহ বিষয়টি সুস্পষ্ট করেছেন এভাবেঃ